לינדה פיורנטינו

קלורינדה "לינדה" פיורנטינו (באנגלית: Clorinda "Linda" Fiorentino; נולדה ב-9 במרץ 1958) היא שחקנית קולנוע אמריקאית לשעבר ששיחקה במספר גדול של סרטים אמריקאים וביניהם מטורף עלייך, שיגעון של לילה, הפיתוי האחרון, גברים בשחור 1, דוגמה ועוד. זכתה ב-1994 בפרס השחקנית הטובה ביותר מטעם "חוג מבקרי הקולנוע של ניו יורק"  ובפרס שחקנית השנה הטובה ביותר מטעם "איגוד מבקרי הקולנוע של לונדון" 

 ביוגרפיה 
לינדה פיורנטינו נולדה ב-1958 בפילדלפיה, פנסילבניה (ארצות הברית) למשפחה אמריקאית-איטלקית ואחות לשבעה אחים ואחיות. בגיל צעיר עברה המשפחה לניו ג'רזי ופיורנטינו החלה ללמוד בבית הספר התיכון המקומי "וושינגטון טאונשיפ" . עם סיום התיכון החלה ללמוד מדע המדינה בקולג' "רוזמונט"  שבפנסילבניה אותו סיימה ב-1980. עברה למנהטן שם למדה משחק בבית הספר למשחק Circle in the Square Theatre School הפועל תחת תיאטרון Circle in the Square Theatre .

 קריירת משחק 
את קריירת המשחק שלה החלה פיורנטינו ב-1985 בתפקיד מרכזי בקומדיה הרומנטית מטורף עלייך (שנקרא גם "ויז'ן קווסט"). באותה שנה שיחקה גם בקומדיית הפעולה Gotcha!  (שצולם בלוס אנג'לס, פריז וברלין) ובקומדיה השחורה שיגעון של לילה וכן הופיעה בטלוויזיה בפרק 5 "Night Caller" בעונה הראשונה של "המופע של אלפרד היצ'קוק" .

לאחר הפסקה של 3 שנים השתתפה פיורנטינו ב-1988 בסרט "המודרניים"  שעלילתו מתרחשת בפריז וכן בדרמה הרומנטית Wildfire . ב-1989 השתתפה בדרמת הפשע The Neon Empire  שהוקרן בטלוויזיה בשני פרקים. ב-1991 השתתפה בקומדיה הדרמטית Queens Logic  וברומן המוזיקלי Shout .

ב-1992 הופיעה בדרמה הארוטית Strangers  ששודר בשלושה חלקים ברשת HBO, בדרמה הרומנטית Chain of Desire  (שהיה רימייק לסרט צרפתי מ-1950) ובדרמת הפשע Beyond the Law . ב-1993 שיחקה במותחן Acting on Impulse  ששודר בטלוויזיה.

ב-1994 שיחקה תפקיד מרכזי במותחן הארוטי The Last Seduction  וזכתה בשבחי הביקורות ובמספר פרסים והייתה מועמדת לפרסים נוספים.

ב-1995 השתתפה במותחן Bodily Harm , במערבון The Desperate Trail  ששודר בטלוויזיה, במותחן הארוטי Jade  ובקומדיית ההרפתקאות Charlie's Ghost Story .

ב-1996 שיחקה במותחן המדע בדיוני Unforgettable  ובקומדיה Larger than Life .

ב-1997 השתתפה בקומדיה Kicked in the Head  וכן בסרט פעולה מדע בדיוני-קומי גברים בשחור (הראשון) שזכה להצלחה רבה בקופות ועליו הייתה פיורנטינו מועמדת לפרסים.

ב-1998 שיחקה בסרט הפשע Body Count .

ב-1999 שיחקה תפקיד מרכזי בסרט הפנטזיה הקומי דוגמה שזכה להצלחה בקופות.

ב-2000 שיחקה בקומדיית הפשע Ordinary Decent Criminal , בקומדיית מדע בדיוני What Planet Are You From?  ובדרמת הפשע Where the Money Is .

ב-2002 שיחקה בדרמת הפשע Liberty Stands Still  שהופץ ישירות לרשתות הווידאו. ב-2009 השתתפה בדרמה הקומית Once More with Feeling  שהופץ ישירות לרשתות הווידאו.

הסרט Once More with Feeling היה הסרט האחרון של פיורנטינו שיצא לאקרנים. ב-2002 הייתה מועמדת לשחק בגברים בשחור 2 אך בסופו של דבר לא שולבה דמותה בסרט. היא יזמה מספר סרטים נוספים כשבין השאר רכשה את הזכויות לסרט על חייה של אנה אחמטובה אך אף אחד מהפרויקטים לא התממש לסרט.

 פילמוגרפיה חלקית 
+שנהסרטתפקידהערות1985מטורף עלייךקרלהGotcha!" סשה בניצ'קשריל ברוסטרשגעון של לילהקיקי ברידג'ס"המופע של היצ'קוק" בטסי ואן קנוןעונה ראשונה / פרק 5 "Night Caller"1988"המודרניים" רייצ'ל סטוןWildfire קיי 1989The Neon Empire לוסישודר בטלוויזיה1991Queens Logic קרלהShout מולי1992Strangers הלןשודר בטלוויזיהChain of Desire אלמה דאנג'ליBeyond the Law רנה ג'ייסון1993Acting on Impulse סוזן גיטסשודר בטלוויזיה. נקרא גם Secret Lives ו-Eyes of a Stranger1994The Last Seduction ברידג'יט גרגוריוונדי קרויזכייה ב-4 פרסים. מועמדות לעוד 4 פרסים1995Bodily Harm ריטה קטסThe Desperate Trail שרה א'ורורקשודר בטלוויזיהJade אנה קטרינה מקסוול גוויןג'יידCharlie's Ghost Story מרתהנקרא גם Charlie's Ghost: The Secret of Coronado1996Unforgettable מרת'ה בריגסLarger than Life טרי בונורה1997Kicked in the Head מייגןגברים בשחורלורל וויברמועמדות ל-2 פרסים1998Body Count נטלי1999דוגמהבת'אני סלואן2000Ordinary Decent Criminal קריסטין לינץ'What Planet Are You From? הלן גורדוןWhere the Money Is קרולעם פול ניומן2002Liberty Stands Still ליברטי וולאסהופץ ישירות לחנויות הווידאו2009Once More with Feeling לידיההופץ ישירות לחנויות הווידאו

 פרסים ומועמדויות 
 1994 (על תפקידה בסרט The Last Seduction):
 פרס שחקנית מצטיינת מטעם "הרוח החופשית" 
 פרס השחקנית הטובה ביותר מטעם "איגוד מבקרי הקולנוע של ניו יורק" 
 פרס שחקנית השנה הטובה ביותר מטעם "איגוד מבקרי הקולנוע של לונדון" 
 פרס השחקנית מטעם "איגוד מבקרי הקולנוע של טקסס" 
 מועמדות לפרס באפט"א לשחקנית הטובה ביותר בתפקיד ראשי
 מועמדות לפרס השחקנית הטובה ביותר מטעם "איגוד מבקרי הקולנוע של בוסטון" 
 מועמדות לפרס השחקנית הטובה ביותר מטעם "איגוד מבקרי הקולנוע של שיקגו" 
 מועמדות לפרס השחקנית הטובה ביותר מטעם "האיגוד הלאומי של מבקרי הקולנוע" 
 1997 (על תפקידה בסרט גברים בשחור):
 מועמדות לפרס חברת בלוקבסטר 
 מועמדות לפרס שחקנית המשנה של האקדמיה לעיתונות 

 משפחתה 
פיורנטינו נישאה ב-1992 לבמאי ג'ון ביירום  איתו שיתפה פעולה בהכנת סרט (שלא הסתיים). הזוג התגרש ב-1993.

 פרשת פליקאנו/רוסיני 
לאחר גירושיה יצאה פיורנטינו עם חוקר פרטי בשם אנתוני פליקאנו . בזמן שפליקאנו הועמד לדין באשמת איסוף מידע מכפיש על עשירים ומפורסמים בהוליווד יצאה פיורנטינו עם חוקר ה-FBI בשם מארק רוסיני. פיורנטינו ביקשה מרוסיני שיוציא ממאגרי המידע של ה-FBI, ללא אישור הממונים עליו, מידע על פליקאנו בטענה שבכוונתה לעשות סרט על הפרשה כשבפועל הועברו החומרים לעורכי הדין של פליקאנו כדי לסייע לו במשפט. ב-2009 הודה רוסיני בהוצאת מידע אסור מה-FBI ונדון לשנת מאסר על תנאי והורדה בדרגה בעוד שהמידע שהעבירה פיורנטינו לא סייע לפליקאנו והוא נדון ל-15 שנות מאסר.

 קישורים חיצוניים 


 לינדה פיוריטינו, באתר tvguide.com (אורכב)
 לינדה פיוריטינו, באתר "המכון הבריטי לקולנוע" (אנגלית)
 הפילמוגרפיה של לינדה פיורנטינו, באתר הוושינגטון פוסט
 לינדה פיורנטינו, באתר tcm.com
 לידה פיורנטינו, באתר של רוג'ר אברט

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי מכללת רוזמונט
קטגוריה:בוגרות Circle in the Square Theatre School
קטגוריה:בוגרי Circle in the Square Theatre School
קטגוריה:אמריקאים ממוצא איטלקי
קטגוריה:אמריקאיות ממוצא איטלקי
קטגוריה:אמריקאיות שנולדו ב-1958
קטגוריה:אמריקאים שנולדו ב-1958